Datum gepubliseer: 30 Augustus 2016 Aantal woorde: 230 932 Kere gelees ♥8
en ook die karretjiesmens se Karoo.
Ek’t gehoor daar’s ‘n taal wat vry refrein
en wat name oor die landskap laat blom
in suikerbos, aalwyn, piempiempie, lint
viooltjies en vygies wat wink vir die son.
Ek’t gehoor daar’s ‘n taal wat luid weergalm
wat kan donder, wat kan blits, en kan hael
wat klank in ‘n fluit waar die wildwinde suis
druis in die branders wat oor seesande maal.
Ek’t gehoor daar’s ‘n taal wat ‘n hart het
dis groot genoeg vir nostalgies onthou
en selfs sou woorde uiteind’lik verbygaan
Ek’t gehoor daar’s ‘n taal wat uitbundig leef
wat lag, sing en dans, soms laat waai met ‘n riel
wat hartseer kan wals (wat soms huil oor dit als)
die taal het ‘n ritme, en haar ritme besiel.
Ek ken ‘n taal wat haar stemme wil deel
dis ons taal . . . en sy wil vlieg met haar droom
om altyd en immer aan dié suidpunt te bly
en om trots – in Afrikaans – hier te woon.
Lees soortgelyke Gedigte, Groot skryf kompetisie, Projek: Liefde vir Afrikaans (01-08-2016 tot 31-08-2016)
Pragtig soos net jy kan
Ons trots ons Afrikaanse taal. Net jammer dat ons taal deesdae so vermoor word met n gemengery met Engels
Alweer ‘n keer so goed bedink en verdig!
Baie dankie Anze, Neels, Palet en Kiekies vir julle saamlees en kommentare. Ek waardeer dit baie
Sjoe Viooltjie. Dis puik gedoen! Jy het ons kleurvolle taal baie mooi vasgepen hier.
Baie dankie, Helena Mellet. Ek waardeer jou lees en kommentaar sommer baie 🙂
Mooi gepen 🙂
Baie dankie, Ronel 🙂
Pragtig, dankie vir jou bydrae tot die Liefde vir Afrikaanse projek
Baie mooi! Ek hou daarvan.
Baie dankie, Ina. Ek waardeer☺
Viooltjie, voorwaar is hierdie pragtige en kleurvolle gedig van jou mooier as mooi neergepen in ons Afrikaanse taal, ons trots!
Ja, ” ‘n taal wat uitbundig leef wat lag, sing en dans. . .” En nou gaan sy inderdaad gesing word en dit by ons Gala-aand. . .
Anze en baie dankie aan jou vir die geleendheid wat dit moontlik gaan maak om hierdie liedjie tydens jou uithaler Gala-Aand in die oopte te bring as moedertaal woorde met musiekvlerke. En mag dit toekomstig as liedjie sommer baie baie hoog vlieg!
Baie dankie, Vonnie. Ek waardeer al die harde werk wat julle nou gaan doen om hervan ‘n liedjie te maak. En baie dankie aan julle en Anze wat die geleenthied geskep het 🙂